runetrust/blame-folketinget-dk huggingface dataset:
Per Clausen (EL), 2008-05-14:
Hvis det er sådan, at hr. Eyvind Vesselbo synes, det er tilfredsstillende at få at vide, at Danmark på nogle ganske få områder er bedre end gennemsnittet, men på de fleste områder er på gennemsnittet eller er under gennemsnittet i OECD, og hvis hr. Eyvind Vesselbo mener, at det er godt nok, at det er rimeligt, at det er fint, at det er en god karakter - vi har jo næsten bestået gennemsnittet, det må være godt nok - jamen så er det rigtigt, at der så måske ikke er nogen kritik i den her rapport.
Poul Nødgaard (DF), 2005-04-21:
For det jeg synes må være væsentligt, når man beskæftiger sig med offentligt arbejde og har valgt at stå på en stemmeseddel og blive valgt ind, hvad enten det er i et byråd eller i et folketing som her, så synes jeg ikke, at det er uvæsentligt, at man også udviser åbenhed.
Peter Christensen (V), 2016-03-02:
For hvis vi skulle tage det socialdemokratiske udgangspunkt, som det bliver sagt her, nemlig at man står ved den besparelse på 125 mio. kr., som man fik igennem, da man havde regeringsansvaret, så er det, vi reelt står og diskuterer, jo, om det skaber utryghed, at man ikke har gennemført besparelsen endnu, eller om man skulle prøve at finde en alternativ finansiering.
Jacob Bjerregaard (S), 2013-05-07:
Det handler ikke kun om at kortlægge, præcis hvor store de her problemer og udfordringer er, men det handler også om at tage fat i unge purke og dem, der laver den her slags ting, og få dem forklaret, at det gør man ikke, og få lavet en meget klar tilkendegivelse af, at her i landet opfører vi os ordentligt, også hvis folk har en anden religion end en selv.
Marlene Ambo-Rasmussen (V), 2021-05-28:
Men det er rigtigt, at vi ikke har nævnt det specifikt, og at det er, fordi jeg egentlig mener, at antallet og selve det at ansætte flere jordemødre jo er noget, der ligger ude i regionernes regi, og ikke noget, vi sidder og forhandler om herinde.
Lars Løkke Rasmussen (V), 2008-01-30:
Det korte af det lange er, at regeringen, for så vidt angår de år, der hedder 2006, 2007, 2008 og 2009, som jo ligesom er den periode, man har for sig, når man har været i nyvalg, har tilkendegivet, at den agter at bruge et par milliarder, og det vil også være situationen, inden disse år er gået.
Anders Fogh Rasmussen (V), 2006-10-05:
Det er derfor, det er hyklerisk, at de Socialdemokrater, som selv har lagt en plan frem, der sagde ½ pct. vækst om året, nu anklager os eller kritiserer os for at føre en politik, der sigter på at opfylde det mål, oven i købet i en situation, hvor vi har fordoblet væksten.
Søren Kolstrup (EL), 1999-02-02:
Jeg forstod ministeren sådan, at nu kommer det an på en totalt fordomsfri debat, der indebærer, at man undersøger virkemiddel for virkemiddel, og det virkemiddel, der viser sig at være det mest effektive til en CO2-nedsættelse, jamen det vil vi selvfølgelig prøve at satse på. Hvis det er tilfældet og man virkelig i næste folketingssamling er indstillet derpå, jamen så kan jeg ikke se andet, end at så må vi jo kunne samles om et øjeblik om et forslag til vedtagelse, som vil blive fremsat senere hen under den næste forespørgselsdebat.
Kim Behnke (FP), 1997-12-05:
At Danmark har en lav selskabsskat måske endda ligefrem nul og til gengæld en masse virksomheder med en masse medarbejdere og en masse aktiviteter i Danmark, eller at vi opretholder en høj selskabsskat, så virksomheder ikke ønsker at være i Danmark. For Fremskridtspartiet er der ingen tvivl om, at den internationalisering, der er sket af økonomien, på alle punkter har været et gode.
Lars Christian Lilleholt (V), 2010-05-19:
Folketinget konstaterer med tilfredshed, at regeringen vil fremlægge et oplæg om uafhængighed af fossile brændsler, som skal slå tre fluer med et smæk og sikre forsyningssikkerheden, markante reduktioner af CO2 samt udviklingsmulighederne for Danmarks industri.
Peter Skaarup (DF), 1999-11-25:
, men gerne vil med ind og spille på banen, er det, vi siger: Okay, så tager vi det som CD, Kristeligt Folkeparti, SF, Enhedslisten, og hvad Venstre og De Konservative i øvrigt også har udtrykt af positivt i løbet af ugen i medierne, og fremsætter det forslag om en udlændingekommission.
Tove Videbæk (KRF), 2002-04-04:
Er fru Line Barfod ikke enig med os i, at det, som FN's børnekonvention siger, er rigtigt, eller det, som regeringens Børnelovsudvalg har sagt, at det har betydning for et barn, om det i sin opvækst har nære relationer til både en mor og en far, som hver har sin personlighed, sine værdinormer og sin rolle i forhold til barnet, og som kan udgøre hver sin identifikationsmodel for barnet?
Pernille Rosenkrantz-Theil (EL), 2002-05-27:
Vi mener, der bliver brugt alt for mange penge på militær omstrukturering af både det danske og andre europæiske landes forsvarsstyrker - beløb, som i forhold til en mere bred sikkerhedspolitisk opfattelse, ville være bedre givet ud på sociale projekter i form af konfliktforebyggende aktiviteter i de områder af verden, hvor man kan se, at konflikterne udvikler sig.
Bent Hindrup Andersen (EL), 1997-11-20:
Og jeg kan jo gætte mig til, at det første, der vil ske, når de får regeringsmagten, er at fjerne CO2-afgifterne, for de partier har jo holdt sig fuldstændig uden for både indførelsen af dem og opretningen af forskellige fejl i dem undervejs. Det er altså tydeligt, at forslaget er en markering af, at det skal være et valgtema for Venstre og De Konservative, at CO2-afgifterne for erhvervslivet skal væk, og det er jo klar tale.
Tove Videbæk (KD), 2004-03-23:
Men om der skal skrives en eller anden form for minimumsregler ind, vil vi faktisk godt være med til at diskutere og overveje under udvalgsbehandlingen. Men som forslaget er formuleret nu og her, er vi ikke sikre på, at det får et rent positivt resultat for alle ældre i alle kommuner.
Astrid Krag (S), 2021-03-02:
Men hvis det overlades til forældrene selv at tage stilling til brug af timerne, risikeres det, at forældrene vælger at bruge dem på noget andet end det, som barnet fagligt set har behov for, og barnet vil jo i sagens natur i mange tilfælde ikke have mulighed for at gøre indsigelser.
Kristen Touborg (SF), 2003-05-26:
Jeg hørte godt fru Else Theill Sørensen sige, at det ikke ville være realistisk, at vi skulle have meget hyppige afgange osv., men hvad er der af konkrete forslag fra Det Konservative Folkeparti til at forbedre togtrafikken f.eks. i det midt- og vestjyske område?
Karen J. Klint (S), 2002-01-22:
Vi er enige med kritikerne i, at tvang i behandling i almindelighed helst skal undgås, men i den konkrete lov har vi den omvendte rolle, for her er det ikke systemet, der alene kan gennemføre en tvang, men den behandlende, der selv forlods skal acceptere, om tvang er noget, der kan arbejdes med, noget, der i øvrigt kun kan opnås, hvis det pågældende amt principielt har besluttet at ville arbejde med kontrakterne.
Peter Hummelgaard Thomsen (S), 2017-12-05:
På den måde kunne man have råd til de fornuftige afgiftsnedsættelser, der er i forslaget her, og afgiftssaneringen i øvrigt – ændringer, der vil give en bedre konkurrenceevne i nogle erhverv og altså mindske grænsehandel og give mere omsætning i danske butikker.
Rasmus Prehn (S), 2018-03-14:
Netop det med Park & Ride bliver så udfordret, når der ikke er parkeringsfaciliteter, og der er jeg interesseret i, hvad ministeren har foretaget sig på det her område, hvad for en strategi har ministeren i forhold til at fremme Park & Ride, hvad for en dialog har ministeren med DSB, med kommunerne, med de handlende i forhold til at fremme den her udvikling?
Mette Frederiksen (S), 2013-02-28:
Deri indgår også selskabsskattelettelser, det er helt korrekt, og det gør også afgiftslettelser og en fremrykning af investeringer, bl.a. boligrenoveringer. Så det er altså en samlet pakke, og det er på det, man skal vurdere det, synes jeg.
Marianne Jelved (RV), 2005-10-06:
Det er ikke, fordi jeg forventer nogen som helst form for tilkendegivelse fra statsministeren, men til almindelig eftertanke kunne man måske overveje, om statsministeren også har et vist ansvar for den måde, som man taler om andre i dette samfund på, især minoritetsgrupper, som er stærkt afhængige af, at der er en gensidighed i det danske samfund.
Hans Christian Schmidt (V), 2002-03-14:
Derudover kører der et omfattende overvågningsprogram, som sikrer, at vi til enhver tid har den fornødne viden om forekomsten af en række pesticider i grundvandet. Viser overvågningen, at godkendte plantebeskyttelsesmidler giver anledning til en uacceptabel grundvandsforurening - og jeg synes, at jeg hørte, at det også har været et emne - vil det kunne føre til forbud eller nødvendige ændringer i godkendelsen.
Mette Thiesen (DF), 2024-10-22:
Der er så mange gode danske følelser forbundet med vores flag: rapsmarkerne, der blomstrer; folk, der smiler og er glade; den lille jordbærbod på vejen, hvor Dannebrog også vajer, og hvor man ved, at man kan købe nogle rigtig gode jordbær og lige lægge pengene i den lille kasse, for den tryghed og tillid har vi i det danske samfund danskerne imellem i det fællesskab, der binder os sammen, og som er repræsenteret ved Dannebrog.
Lars Barfoed (KF), 2013-02-21:
Det er jo derfor, vi er nogle, der mener, at vi skal undersøge mulighederne for sådan en model, i forbindelse med at vi jo må gøre alt, hvad vi kan, for, at både grønlandske og danske erhvervsinteresser og finansielle interesser får mulighed for at komme i spil i forbindelse med udnyttelsen af råstoffer i Grønland.
Johs. Poulsen (RV), 2011-02-01:
Nu står man så i dag med en situation, hvor man reelt ikke fra aftalepartierne kan svare på, om det bliver tre, fire, fem, seks eller syv møller, om støjgrænserne ligger fast, hvad det egentlig er for nogle størrelser møller, der skal op at stå, eller noget som helst andet.
Torsten Gejl (ALT), 2021-10-07:
Jo, og hvis vi giver erhvervslivet tydelige retningslinjer, så de ved, hvad der kan forventes, og hvornår der kommer hvilke stramninger, så tror jeg, at vi giver dem en bedre forudsætning for at udvikle den grønne teknologi, som f.eks. Indien åbenbart er interesseret i.
Peter Kofod (DF), 2024-01-11:
I det her forslag kommer Dansk Folkeparti med nogle fuldstændig konkrete forslag til, hvad vi kan gøre for at sætte hårdt ind, for at tage hånd om den her situation og for at bremse det, der er i gang ude på den anden side af vinduet, som jo udsætter vores jødiske medborgere for et helt, helt urimeligt pres.
Helge Adam Møller (KF), 1999-12-10:
For alt, hvad hr. Poul Nødgaard har spurgt om her flere gange, spurgte hr. Poul Nødgaard også om i onsdags, for 2 dage siden, i dette Folketing og fik svar, og hver gang han fik et klart, krystalklart svar, så ville hr. Nødgaard ikke acceptere det, og så spurgte han igen og igen og igen.
Kristian Pihl Lorentzen (V), 2021-03-11:
Men vi skal da lade det enkelte menneske træffe sit eget frie valg og beslutte, hvilke risici man vil tage, når man sætter sig op på en knallert, vel vidende at det er lidt mere farligt end andre transportmidler, eller når man sætter sig op på en elcykel, vel vidende at det er lidt mere farligt.
Tina Petersen (DF), 2010-05-12:
Derudover bliver jeg så også nødt til at bede ministeren præcisere, om der på nuværende tidspunkt er lavet nogen undersøgelser, hvor man gennemgår de her handlingsplaner, om de bliver lavet, om de bliver opfyldt, og om de intentioner, som ministeren nu beskrev så flot, er efterlevet, altså de krav, vi stillede.
Peter Skaarup (DF), 2020-06-17:
Når nu finansministeren taler om, at regeringen har fået et mandat – det har vi jo oplevet i den her uge – til forhandlingerne, så kunne jeg godt tænke mig at høre, hvor stor den ekstraregning, som Danmark kan få fra Bruxelles, skal være ud over det mandat, før regeringen vil nedlægge veto.
Henrik Dahl (LA), 2020-11-05:
Der er lige kommet en evaluering af folkeskolereformen, som fylder godt op i nyhedsfladen i dag, og den er jo et eksempel på, at ideologiske politikere og meget verdensfjerne skrivebordsteoretikere i fællesskab har fået ødelagt folkeskolen godt og grundigt, så vi er længere væk fra reformens målsætninger i dag, end vi var i 2013-2014, da reformen oprindelig blev gennemført.
Ole Birk Olesen (LA), 2012-05-25:
Men hvis demografien kræver, at det kun er 0,4 pct., hvorfor er det da så magtpåliggende for Det Radikale Venstre, at den offentlige sektor skal opsluge noget, der er i omegnen af 0,8 pct. i vækst, som dermed vil være en vækst, der ikke vil kunne komme i den private sektor, hvor det formentlig vil være sådan, at man til den tid vil skrige efter arbejdskraft?
Carsten Hansen (S), 2005-11-25:
Det vil sige, at når lejerne er færdige med at betale, altså når lånene bliver udamortiserede, som det hedder i vores jargon, så bør pengene jo i virkeligheden komme lejerne til gode, i stedet for at man bruger dem til bl.a. ydelsesstøtte, til plejeboliger, til ældreboliger osv., og det har været afgørende vigtigt for os, at det er en samfundsopgave.
Carsten Bach (LA), 2025-02-04:
Vi er enige i, at de nuværende regler for generationsskifte af ålelicenser er uhensigtsmæssige, og med en, som jeg forstår det, gennemsnitsalder på 90 år blandt licensindehaverne er det jo i virkeligheden ret tydeligt, at der mangler muligheder for smidig overdragelse, og at det risikerer at føre til, at viden og erfaring i erhvervet går tabt.
Anne Grete Holmsgaard (SF), 2003-10-23:
Det andet spørgsmål er: Synes hr. Kim Andersen, at det er økonomisk afbalanceret, hvis dette Folketing og kommende Folketing frem til 2040 - altså frem til et tidspunkt, hvor hr. Kim Andersen for længst sidder på plejehjem - er afskåret fra at gå ind og lave beskatning af statens egne aktiviteter?
Martin Lidegaard (RV), 2022-01-12:
Jeg er især glad for de meldinger, der er kommet, om, at statsministeren går efter en bred aftale hen over midten, og det er egentlig, fordi jeg oplever, at det er hen over midten, der er den største forståelse for det, som vi nok ser som den mest aktuelle og langvarige udfordring for sundhedsvæsenet, nemlig manglen på kvalificeret personale.
Per Clausen (EL), 2011-02-09:
Hvis det var sådan, at det var ønsket om at påtage sig et ansvar, der prægede statsministeren, og som præger de lande, der tilslutter sig, at det fremover skal være igennem EU, at beslutninger træffes om, hvilken økonomisk politik der skal føres i det enkelte land, så ville man vel i stedet for sige: Det kan vi godt selv påtage os ansvaret for, og det kan vi selv finde ud af i dialog med vores befolkning.
Jan Petersen (S), 2000-09-07:
Men jeg synes nu, det er ganske godt kørt af regeringen at have nedbragt gældsprocenten i forhold til vores bruttonationalprodukt fra 1997 til år 2001 nu her fra 54 pct. til 41,1 pct., og jeg synes, det er ganske flot, at vi har høvlet 10 mia. kr. af renteudgifterne.
Jette Gottlieb (EL), 1999-11-11:
Det har været medvirkende til at sætte processen i gang. Den socialdemokratiske ordfører vil jeg minde om, at den bemærkning er noget, man som regel siger ved begravelser, og til CD's ordfører vil jeg sige, at jeg sådan set tror, hun har fuldstændig ret i, at den ihærdighed, som vi har lagt i at få fremsat det her forslag gang på gang, faktisk har været medvirkende til den proces, der er kommet i gang på området.
Helle Thorning-Schmidt (S), 2015-04-14:
Men når vi så starter noget nyt, som vi jo har gjort, nemlig begynder at overholde budgetterne, så er det klart, at når man ikke har kunnet holde budgetterne igennem rigtig mange år og simpelt hen bare har brugt løs – jeg tror, der var et år, man brugte 5 mia. kr. for meget ud over det, der var budgetteret – ja, så bliver det selvfølgelig en nedgang.
Helge Adam Møller (KF), 2003-05-05:
Hvis man har nogle forældre, og man er tvunget til det i denne situation at spørge og forældrene siger nej, selv om alt andet taler for det, så er der jo den mulighed, som også justitsministeren beskrev, i den eksisterende lovgivning, at Abortsamrådet kan gå imod forældrene og alligevel give tilladelse. Men generelt synes jeg, det bedste er, at pigen eller drengen - hvis det er en anden situation - får snakket ud med sine forældre.
Pia Kjærsgaard (DF), 2021-04-13:
Jeg forstår udmærket godt – og det synes jeg man skal have respekt for – at der er børn, der har de her problemer, men jeg tror bare ikke, at det, hvis regeringens forslag bliver vedtaget, og det gør det, betyder, at man så bliver et lykkeligere barn, måske i virkeligheden tværtimod.
Mogens Jensen (S), 2009-12-01:
Deri ligger jo også, at Dansk Folkeparti åbenbart finder, at det er mere vigtigt at rejse en flagstang et eller andet sted i Estland, hvor en myte siger, at Dannebrog faldt ned, end det er at sikre adgangen for børn og unge til at udtrykke sig kreativt i Danmark.
Søren Søndergaard (EL), 2024-05-28:
Altså, det er klart, at det, at vi stod og skulle afgive betænkning og ikke havde alt det til rådighed fra ministeriet, som vi havde behov for for alvor at kunne vurdere resultatet, må vi karakterisere som kritisabelt, og det har vi jo også gjort i en tillægsbetænkning fra Kulturudvalget – et enigt Kulturudvalg.
Nick Hækkerup (S), 2020-10-22:
Derudover siger vi jo: Måtte kommissionen i løbet af undersøgelsen støde på oplysninger, som giver anledning til, at der er andre forhold, der kan være behov for at undersøge, så kan de gå til mig som justitsminister, og så vil jeg sammen med forsvarsministeren og i øvrigt Udvalget vedrørende Efterretningstjenesterne, beslutte, om de forhold også skal omfattes af undersøgelsen.
Kristian Thulesen Dahl (DF), 1999-02-10:
Så i alle de situationer er det retsmaskineriet, der skal sættes i sving, fordi Justitsministeriet bl.a. jo også her i dag nægter at forholde sig til spørgsmålet om, hvor meget man kan forringe ordningen, før der vil være tale om ekspropriation i grundlovens forstand.
Bertel Haarder (V), 2008-02-22:
Ud over det, jeg her har nævnt, er der faktisk mange skoler og kommuner, der på eget initiativ arbejder med mere motion og bedre mad i kantinerne, og et af disse forsøg har jo været meget belyst i en række tv-udsendelser, som viste, hvad man kan udrette med en klasse ikke særlig spændstige gymnasieelever, der drikker for meget og klarer sig for dårligt i skolen, men som med kærlig behandling, god motion og god kost - som ikke er dyrere end dårlig kost - kan løfte sig både mentalt og intellektuelt til glæde for sig selv og skolen. Der er ingen tvivl om, at der er et potentiale, som skal udnyttes, og vi er meget optaget af det i regeringen.
Pelle Dragsted (EL), 2018-03-01:
, det, der ligger i det her forslag – i forhold til støtte gennem Statens Kunstfond, som vi har kaldt en slags frihedsbrev – er jo, at man ligesom får lavet et endnu længere armslængdeprincip, fordi det sådan set er en understøttelse af de kunstnere, som har succes med at få afsat den kunst, de skaber, men som så kan tjene lidt mere på det, specielt dem, der starter og har de laveste indkomster, altså for at de kan komme i gang.
Morten Østergaard (RV), 2015-01-28:
Derfor er det jo bare, at jeg er nødt til at vende tilbage til at sige, at der intet usædvanligt er i en mekanisme – og det må spørgeren som formand for Skatteudvalget jo også vide – som går ud på, at man laver en aftale baseret på de skøn, der er på det tidspunkt, og så håndterer man selvfølgelig de udsving, der er i årene efter, ligesom vi gør med de aftaler, vi har arvet fra andre regeringer, som har forudsat et bestemt provenu på et bestemt tidspunkt.
Trine Pertou Mach (EL), 2025-05-02:
Spørgsmålet er, om ikke det kunne være en del af det, at Danmark som midlertidigt medlem af FN's Sikkerhedsråd kunne rejse det her spørgsmål i FN's Sikkerhedsråd, i håb om at det kunne skabe en anden dynamik og bidrage til en anden dynamik, så vi kan få skabt en reel situation, så palæstinenserne kan få deres eget land og få den frihed, de har krav på.
Jørn Jespersen (SF), 2001-12-12:
Hvis statsministeren i internationale forhandlinger vil henvise til, at Danmark i øvrigt ønsker at gøre sin udviklingsbistand bedre og mere effektiv, vil jeg anbefale, at han bliver en smule bedre til at underbygge, på hvilken måde det skal ske, end han har været i dag.
Per Stig Møller (KF), 2003-05-07:
Det er en af de ting, fru Margrete Auken spørger om i selve forespørgslen. Regeringen vil endvidere fastholde, at man skal fremme demokrati og respekt for menneskerettigheder herunder gennemførelse af FN's menneskerettighedskonventioner som et tværgående hensyn i den danske udviklingsbistand.
Rosa Lund (EL), 2013-12-17:
: »Det er ærgerligt, at ministeren handler ud fra en gammeldags forestilling om, at niveaudeling vil være godt for de dygtigste, i stedet for at sørge for, at skolerne bliver bedre til at bruge de muligheder, de har i dag. Det må være ren ideologi.« Samme år sagde ministeren som daværende uddannelsesordfører for Socialdemokraterne: »Min skepsis går på, at der bliver så meget holddeling, at vi i realiteten får A- og B-klasser og dermed vender tilbage til den gamle niveaudelte skole.« Jeg kan ikke forstå, hvorfor ministeren har ændret holdning til det her spørgsmål.
Lars Christian Lilleholt (V), 2018-11-21:
Der har tidligere været, også med spørgerens parti, en vurdering af og et valg af forskellige projekter, og hvilke der stod til forskønnelse, og hvilke der ikke gjorde, og der har man umiddelbart vurderet, at der i forbindelse med det her projekt var tale om renovering af en eksisterende ledning, en ledning, der i forvejen er i området.
Nick Hækkerup (S), 2021-11-23:
Det er et par gange blevet rejst af ikke mindst SF's fru Karina Lorentzen Dehnhardt, men også af andre, at det her er et forslag, som vil medføre en masse bureaukrati og unødigt arbejde – nogle har sagt, at det drejer sig om ganske få indsatte, at det i virkeligheden kun er to personer, det retter sig imod.
Mette Frederiksen (S), 2010-06-04:
Jeg bryder mig ikke om, at der kommer den ene undersøgelse efter den anden, der viser, at vi har familier, der har svært ved at købe lægeordineret medicin, som har svært ved at betale huslejen og i det hele taget sørge for ordentlige opvækstbetingelser for deres børn.
Kristian Hegaard (RV), 2021-02-10:
Så vil jeg bare her til sidst høre, om ministeren ikke er enig i, når det eksempelvis kommer til unge studerende, der bare er i Danmark for at studere, at så er det i hvert fald ikke første skridt, når deres opholdstilladelse udløber, at de så skal på Ellebæk, men at man altid skal afsøge mindre indgribende foranstaltninger, og at det ikke giver mening, at udenlandske studerende ryger til Ellebæk.
Mattias Tesfaye (S), 2021-10-12:
Jeg kan i hvert fald høre af debatten her, at partier, der repræsenterer ret mange danskere, erklærer sig enige med regeringen i det, og det kan jeg også godt forstå, for det har måske også betydning for, hvordan vi i fremtiden vil have mulighed for at agere militært i verden.
Søren Egge Rasmussen (EL), 2021-04-06:
Og nu kommer Socialdemokratiet så med et lag mere på lagkagen, som sådan set udvider de begrænsninger for folk med ikkevestlig baggrund og øger diskriminationen af de mennesker, uden at man har sikret sig, at man så har noget andet til dem, og hvis beskæftigelse er problemet, må man sige, at der i det udspil intet var på beskæftigelsessiden.
Jørn Jespersen (SF), 2002-05-22:
Og det er også meget trist, fordi vi dermed kommer i en situation, hvor man af en eller anden grund, jeg ikke kan forstå, afskærer sig fra en indsats, der ville have størst mulig effekt på miljøet, som ville have haft god indflydelse på internationale aftaler, som ville have givet Danmark meget politisk indflydelse, og som ville have givet gode eksport- og erhvervsmuligheder.
Margrethe Vestager (RV), 2006-03-03:
Dermed får man også en anden mulighed for at skabe en sammenhæng mellem professionsuniversiteter eller højskoler, hvad man nu vil kalde dem, og universiteterne som sådan, så man kunne danne det dobbelte bånd, at man både havde forskningstilknytningen, der bandt CVU’er og universiteter sammen, og også fik et bånd, som bandt universiteter og CVU’er sammen, fordi professionsbachelorer også brugte universiteterne som videreuddannelsesmulighed.
Per Clausen (EL), 2006-06-02:
Vi kan endda af hensyn til De Konservatives og Det Radikale Venstres nattesøvn lade være med at bruge energi – og den skal man jo ikke spilde – på at fortælle, at vi synes, det er på tide at indkræve en ekstra skat for den gigantiske ekstraprofit, som A.P. Møller og andre henter ude i Nordsøen.